Jewellery Market
బులియన్‌ మార్కెట్లు కళకళ
న్యూఢిల్లీ, జనవరి 4: బంగారంధరలు వరుసగా రెండోరోజు పెరిగాయి. దేశరాజధాని పరిసర బులియన్‌ మార్కెట్లలో పదిగ్రాముల బంగారంధరలు రూ.200 పెరిగి 28,550లకు చేరింది. వెండిధరలపరంగా చూస్తే కిలో ఒక్కింటికి 40వేల రూపాయలు దాటింది. కిలోఒక్కింటికి 650 రూపాయలు పెరిగి రూ.40,2450లవద్ద కొనసాగింది. పారిశ్రామిక యూనిట్లు, నాణేల తయారీదారులు కొనుగోళ్లు పెంచ డమే ఇందుకుకీలకం. విదేశీ ధోరణులతోపాటు స్థానిక జ్యుయెలర్లు రిటైలర్లు కొనుగోళ్లు పెంచ డంతో దేశీయ స్పాట్‌ మార్కెట్‌ కొంతమేర పెరి గిందని నిపుణులు అంచనా.
అంతర్జాతీయ మార్కెట్లలో కూడా ఔన్స్‌ఒక్కింటికి 0.38శాతం పెరిగి 1162.70 డాలర్లకు చేరింది. వెండి పరంగా చూస్తే ఔన్స్‌ ఒక్కింటికి 0.83శాతం పెరిగి 16.41డాలర్లుగా నిలిచింది. దేశరాజధాని పరిసరాల్లో 99.9కేరట్లు, 99.5 కేరట్లు బంగా రం 200చొప్పున పెరిగి28,550లకు చేరింది. 22 కేరట్లు 28,400కు చేరింది. ముందురోజు 50 రూపాయలు లాభపడింది. సవర్లలోచూస్తే ఎనిమిది గ్రాముల బంగారం 24వేల రూపాయలకు చేరింది. అదేవిధంగా వెండిధరలు కూడా కిలోకు 650లు పెరిగి 40,250లవద్ద ముగిసాయి. వారం వారం పంపిణీ కింద రూ.680కి చేరుకుని 40,220లుగా ఉన్నాయి. వెండినాణేలపరంగాచూస్తే రూ.1000 పెరిగాయి. ప్రతి100నాణేల కొనుగోళ్లకు 71వేలు, విక్రయాలకు రూ.72 వేల ధరలు పలికాయి.